Uredba Komisije (ES) št. 687/2002

z dne 22. aprila 2002

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], kakor je bila nazadnje spremenjena z Uredbo Komisije (ES) št. 578/2002 [2], in zlasti člena 9 Uredbe,

ob upoštevanju naslednjega:

(1) Za zagotovitev enotne uporabe kombinirane nomenklature, ki je priloga navedene uredbe, je treba sprejeti ukrepe v zvezi z uvrstitvijo blaga, navedenega v Prilogi k tej uredbi.

(2) Uredba (EGS) št. 2658/87 določa splošna pravila za uporabo kombinirane nomenklature. Ta pravila se uporabljajo za vse druge nomenklature, ki v celoti ali delno temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo.

(3) Na podlagi navedenih splošnih pravil se mora blago, poimenovano v stolpcu 1 preglednice, ki je priložena k sedanji uredbi, uvrstiti pod tarifno oznako KN, navedeno v stolpcu 2, in sicer zaradi razlogov iz stolpca 3.

(4) Primerno je, da se imetnik v skladu z določbami člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kakor je bila nazadnje spremenjena z Uredbo Evropskega parlamenta in Sveta (ES) št. 2700/2000 [4], lahko za obdobje treh mesecev še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso v skladu z določbami te uredbe.

(5) Ukrepi, ki jih predvideva ta uredba, so v skladu z mnenjem Odbora za Carinski zakonik –

SPREJELA NASLEDNJO UREDBO:

Člen 1

Blago poimenovano v stolpca 1 priložene preglednice se v kombinirano nomenklaturo uvrsti pod tarifno oznako KN, ki je navedena v stolpcu 2 omenjene preglednice.

Člen 2

Po določbah člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajajo carinski organi držav članicin ki niso v skladu z določbami te uredbe.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. aprila 2002

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 97, 13.4.2002, str. 1.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje blaga | Uvrstitev (tarifna oznaka KN) | Utemeljitev |

(1) | (2) | (3) |

1.Izdelek (dolžina x širina x višina = 52,5 × 25 × 4,5 cm), ki je namenjen shranjevanju kirurških instrumentov in je sestavljen iz dveh ločenih delov ulivane in perforirane plastike.Oba dela držijo skupaj enega nad drugim kovinske sponke na vsaki strani. Zgornji del ima dva kovinska ročaja.Spodnji del ima posebej oblikovane predalčke za hrambo instrumentov.Izdelek je predstavljen brez kirurških instrumentov.Glej fotografijo A | 39269099 | Uvrstitev je opredeljena z določbami splošnih pravil 1 in 6 za uporabo kombinirane nomenklature in z besedilom tarifnih oznak KN 3926, 392690 in 39269099. Izdelek ne more veljati za del kirurškega instrumenta ali naprave iz tarifne oznake KN 9018. |

2.Naprava za globalno navigacijo za ročno rabo (višina x širina x globina = 8 × 17,3 × 6,5 cm), s 16-barvnim prikazovalnikom na tekoči kristal (diagonalo zaslona 10,4 cm) in več kontrolnimi gumbi. Naprava ima sprejemnik z 12 vzporednimi kanali, ki lahko neprekinjeno sledi 12 satelitom in jih uporablja za izračunavanje in dopolnjevanje podatkov o položaju, snemljivo anteno, deluje na baterije ali na adapter enosmernega toka od 10 do 35 V.Dobavlja se z naslednjim priborom:pas za nošnjo, kratko prenosno anteno, adapter za cigaretni vžigalnik, kabel za dopolnjevanje podatkov, priročnik, tok za nošnjoGlej fotografijo B | 85269190 | Uvrstitev je opredeljena z določbami splošnih pravil 1 in 6 za uporabo kombinirane nomenklature in z besedilom tarifnih oznak KN 8526, 852691 in 85269190. Aparat ne izpolnjuje pogojev poglavja B, dela II, uvodnih določb kombinirane nomenklature, ker ne velja za napravo, ki se lahko vgradi v civilno letalo. |

3.Izdelek z aluminijasto ploskvijo, na kateri se stoji in je zadaj povezana z majhnim kolesom. Njen sprednji del je povezan s krmilnim drogom, ki je nastavljive višine in se lahko obrača. Krmilni drog ima majhno kolo in držali za roke.Izdelek je zložljiv v sklepu med krmilnim drogom in ploskvijo.Izdelek je primeren za vožnjo otrok in odraslih.Glej fotografijo C | 95010090 | Uvrstitev je opredeljena z določbami splošnih pravil 1 in 6 za uporabo kombinirane nomenklature, z opombo 1 k XVII. oddelku in z besedilom tarifnih oznak KN 9501 in 95010090. Izdelek velja za igračo s kolesom, s katero se vozijo otroci, čeprav jo lahko uporabljajo tudi odrasli. Besedilo tar. št. 9501 ne preprečuje, da bi take izdelke uporabljali odrasli. |

4.Nesestavljen plastičen model (1:200) letala Boeing 767–300ER velikosti (dolžina x širina x višina) 27 × 24,5 × 8 cm. Model sestavljajo:trup ali osrednji del letala2 krili, vsako z motorjemrep letalarepno krmilostojalopodstavekNa podstavku in na obeh straneh trupa je napis z imenom letalske družbe. Na repnem krmilu, motorjih in nosilcu podstavka je oznaka z logom letalske družbe.Glej fotografijo D | 95032010 | Uvrstitev je opredeljena z določbami splošnih pravil 1 in 6 za uporabo kombinirane nomenklature in z besedilom tarifnih oznak KN 9503, 950320 in 95032010. Izdelek je zmanjšan model za namene rekreacije. |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------